હરીશ દોશીએ ત્યાર પછીની માહિતી આપતાં કહ્યું હતું કે ‘એ દિવસ પછી મમ્મીની તબિયત સારી હતી. પહેલી જુલાઈએ શુક્રવારે તેમનું મૃત્યુ થયું એ પહેલાં બુધવારે તેમની તબિયત લથડી હતી. તેમને હૉસ્પિટલમાં ઍડ્મિટ કરવાં પડ્યાં હતાં. થોડી રિકવરી પણ થઈ હતી, પરંતુ શુક્રવારે બપોરે બાર વાગ્યે મમ્મીનું મૃત્યુ થયું હતું. તરત જ અમે મમ્મીની આખરી ઇચ્છા મુજબ તેમની ડેડ-બૉડી સોમૈયા મેડિકલ કૉલેજને ડોનેટ કરી હતી. મેડિકલ કૉલેજના સ્ટુડન્ટ્સને તેમના અભ્યાસમાં મમ્મીની ડેડ-બૉડી ઉપયોગી થશે અને તેઓ ડૉક્ટર બનીને અન્ય લોકોનાં જીવન બચાવશે. એનાથી મમ્મીની કોઈને ઉપયોગી થવાની અંતિમ ઇચ્છા પૂરી થશે.’